CELEX: 62015TN0738
Language: da
Date: 2015-12-18 00:00:00
Title: Sag T-738/15: Sag anlagt den 18. december 2015 — Aurubis m.fl. mod Europa-Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/43
            
         Sag anlagt den 18. december 2015 — Aurubis m.fl. mod Europa-Kommissionen
   (Sag T-738/15)
   (2016/C 059/50)
   Processprog: tysk
   
      Parter
   
   
      Sagsøgere: Aurubis AG (Hamburg, Tyskland), Aurubis Stolberg GmbH & Co. KG (Stolberg, Tyskland), Covestro Deutschland AG (Leverkusen, Tyskland), Dow Olefinverbund GmbH (Schkopau, Tyskland), Rheinkalk GmbH (Wülfrath, Tyskland), Siltronic AG (München, Tyskland), Vestolit GmbH (Marl, Tyskland) og Wacker Chemie AG (München) (ved advokaterne C. Arhold og N. Wimmer)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Den anfægtede afgørelses artikel 3, stk. 1, annulleres,
               
                           —
                        
                        
                           for så vidt som det deri fastslås, at nedsættelserne af afgiften til finansiering af støtten til energi fra vedvarende energikilder (EEG-afgiften) i 2013 og 2014 til fordel for energiintensive brugere (Besondere Ausgleichsregelung (»den særlige kompensationsregel«)) udgør statsstøtte som omhandlet i artikel 107, stk. 1, TEUF, og
                        
                     
                           —
                        
                        
                           subsidiært for så vidt som det deri fastslås, at den særlige kompensationsregel udgør en i strid med artikel 108, stk. 3, TEUF indført ulovlig statsstøtte
                        
                     
         
               —
            
            
               Den anfægtede afgørelses artikel 6, 7 og 8 annulleres, for så vidt som det deri fastslås, at statsstøtten skal tilbagesøges.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål har sagsøgeren nedlagt påstand om delvis annullation af Kommissionens afgørelse (EU) 2015 af 25. november 2014 om støtteordningen SA.33995 (2013/C) (ex 2013/NN) [gennemført af Tyskland til støtte for el fra vedvarende energikilder og energiintensive brugere] (1).
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende: Tilsidesættelse af artikel 107, stk. 1, TEUF.
               
                           —
                        
                        
                           Sagsøgerne har gjort gældende, at den særlige kompensationsregel ikke udgør statsstøtte som omhandlet i artikel 107, stk. 1, TEUF, allerede fordi der ikke foreligger overførsel af statsmidler. Endvidere tildeler loven ingen selektiv fordel til de energiintensive brugere.
                        
                     
         
               2.
            
            
               Andet anbringende: Tilsidesættelse af artikel 108 TEUF.
               
                           —
                        
                        
                           Kommissionen har tilsidesat artikel 108 TEUF ved at pålægge (delvis) tilbagesøgning, idet EEG-loven af 2012 højst kan kvalificeres som eksisterende støtte og ikke som en ny ulovligt indført støtte.
                        
                     
         
               3.
            
            
               Tredje anbringende: Tilsidesættelse af princippet om beskyttelse af den berettigede forventning.
               
                           —
                        
                        
                           Sagsøgeren har gjort gældende, at tilbagesøgningen af den påståede ulovligt tildelte støtte er i strid med den berettigede forventning, som sagsøgerne havde med hensyn til den nationale lovgivnings lovlighed, og som Kommissionens afgørelse om EEG-2000 særligt affødte.
                        
                     
         
               4.
            
            
               Fjerde anbringende: Tilsidesættelse af artikel 108, stk. 1, TEUF, sammenholdt med procesreglementets artikel 18.
               
                           —
                        
                        
                           Sagsøgeren har inden for rammerne af det fjerde anbringende foreholdt Kommissionen, at den ikke foreslog nogen hensigtsmæssige foranstaltninger over for Forbundsrepublikken Tyskland inden indledningen af den formelle undersøgelsesprocedure.
                        
                     
         
      (1)  EUT L 250, s. 122.